Eikefjord kirke

Eikefjord kirke i Kinn kommune i Vestland ble bygget i 1813 som en liten langkirke med 150-200 sitteplasser. I 1874 ble kirken ombygd til korskirke. Byggverket er i tre og har 350 plasser. Historikk Rundt 1810 gikk pådriver Søren Agledal sammen med bygdefolket om å bygge en kirke. Byggmester Nils Olsen Kjørslevik var opplært i byggekunsten i Bergen og fikk oppdraget med å oppføre kirken. Eikefjord var ved byggingen det første nye kirkestedet som ble tatt i bruk i fylket siden 1600-tallet. Kirken var i privat eie fram til 1874, da den ble ombygd av kirkebygger John J. Alver til korskirke for 1100 speciedaler. I denne sammenhengen ble kirken også solgt til sognet for 1000 speciedaler. Inventar Sølv, gave fra sogneprest Claus Finde (Prest 1784-1816). Prekestol, trolig fra 1874. Døpefont, fra 1812, dåpsfat, fra 1964, sølvplett, dåpsmugge fra 1964, sølvplett. Lysekrone, fra 1700-tallet, messing. Orgel fra 1961, 7 stemmer, Olsen & Jørgensen, tidligere i Eid kirke fra 1898. Kirkeklokker, ei fra 1848, og ei klokke fra 1963. Kirkegård Det var opprinnelig kirkegård rundt kirken. Eikefjord gravplass, som ligger noen hundre meter nordøst for kirken, ble tatt i bruk i 1903. Referanser Litteratur Dag Leirvik, red. (2013). Eikefjord kyrkje 200 år 1813–2013. Jubileumsboknemnda. ISBN 978-82-303-2393-9. Eksterne lenker (no) «Eikefjord kirke». Kirkesøk. Den norske kirke. (no) «Eikefjord kirke». Kulturminnesøk. Riksantikvaren – Direktoratet for kulturminneforvaltning.